Γεια σας και καλωσήλθατε σ’ αυτό το επετειακό επεισόδιο του ESOCast.
Καθ' οδόν προς την 50η επέτειο της ίδρυσης του ESO, τον Οκτώβριο του 2012
θα ασχοληθούμε με οχτώ ξεχωριστά θέματα
που απεικονίζουν τα πρώτα 50 χρόνια εξερεύνησης του νότιου ουρανού από το ESO.
Προσεγγίζοντας το Κοινό
Ο Stephane Guisard αγαπά τα αστέρια.
Δεν υπάρχει αμφιβολία ότι αγαπά και την βόρεια Χιλή επίσης.
Εδώ, η θέα του Σύμπαντος είναι ανάμεσα στις καλύτερες στον κόσμο.
Και δεν είναι περίεργο που αγαπά το Ευρωπαϊκό Νότιο Αστεροσκοπείο
- Το μάτι της Ευρώπης στον ουρανό.
Ο Stephane είναι ένας βραβευμένος Γάλλος φωτογράφος και συγγραφέας.
Είναι επίσης ένας από τους πρεσβευτές φωτογραφίας του ESO.
Σε εκπληκτικές εικόνες, αιχμαλωτίζει τη μοναξιά της ερήμου Ατακάμα,
την υψηλής τεχνολογίας τελειότητα των γιγαντιαίων τηλεσκοπίων,
και το μεγαλείο του νυχτερινού ουρανού.
Όπως οι συνάδελφοι του πρεσβευτές φωτογραφίας από όλο τον κόσμο,
Ο Stephane βοηθά στην διάδοση του μηνύματος του ESO.
Ένα μήνυμα περιέργειας, θαυμασμού και έμπνευσης,
που διακηρύχθηκε μέσω συνεργασίας και προσέγγισης.
Η συνεργασία ήταν πάντα η βάση της επιτυχίας του ESO.
Πενήντα χρόνια πριν,
το Ευρωπαϊκό Νότιο Αστεροσκοπείο
Ξεκίνησε με πέντε ιδρυτικά κράτη μέλη:
το Βέλγιο, τη Γαλλία, τη Γερμανία, τις Κάτω Χώρες και τη Σουηδία.
Σύντομα, και άλλες ευρωπαϊκές χώρες ακολούθησαν.
Η Δανία το 1967, Ιταλία και Ελβετία το 1982, Πορτογαλία το 2001.
Το Ηνωμένο Βασίλειο το 2002.
Κατά την τελευταία δεκαετία, η Φινλανδία, η Ισπανία, η Τσεχία και η Αυστρία
επίσης, εντάχθηκαν στον μεγαλύτερο οργανισμό αστρονομίας στην Ευρώπη.
Πρόσφατα, η Βραζιλία έγινε το 15ο κράτος μέλος του ESO,
και η πρώτη μη ευρωπαϊκή χώρα που εντάχθηκε.
Ποιος ξέρει τι μας επιφυλάσσει το μέλλον;
Μαζί, τα κράτη μέλη κάνουν δυνατή την καλύτερη αστρονομική επιστήμη
στα μεγαλύτερα παρατηρητήρια του κόσμου.
Είναι καλό για τις οικονομίες τους, επίσης.
Το ESO συνεργάζεται στενά με τη βιομηχανία, τόσο στην Ευρώπη όσο και τη Χιλή.
Δρόμοι πρόσβασης έπρεπε να κατασκευαστούν
Βουνοκορφές έπρεπε να εξομαλυνθούν.
Η ιταλική βιομηχανική κοινοπραξία AES
κατασκεύασε την βασική δομή των τεσσάρων τηλεσκοπίων VLT.
Κάθε τηλεσκόπιο ζυγίζει περίπου 430 τόνους.
Κατασκεύασαν επίσης, τα γιγαντιαία περιβλήματα, το καθένα με ύψος όσο ένα δεκαόροφο κτίριο.
Η γερμανική εταιρία γυαλιού Schott, κατασκεύασε τους λεπτούς καθρέφτες του VLT
- Πάνω από οκτώ μέτρα πλάτος και μόλις είκοσι εκατοστά πάχος.
Στην REOSC στη Γαλλία,
οι καθρέφτες γυαλίστηκαν με ακρίβεια ενός εκατομμυριοστού του χιλιοστού,
πριν κάνουν το μακρύ ταξίδι για το Paranal.
Εν τω μεταξύ, πανεπιστήμια και ερευνητικά ινστιτούτα σε όλη την Ευρώπη
ανέπτυξαν ευαίσθητες κάμερες και φασματόμετρα.
Τα τηλεσκόπια του ESO κατασκευάστηκαν με χρήματα των φορολογουμένων.
Τα χρήματά σας.
Και έτσι μπορείτε να συμμετάσχετε και εσείς.
Για παράδειγμα, η ιστοσελίδα του ESO είναι μια πλούσια πηγή αστρονομικών πληροφοριών.
περιλαμβάνοντας χιλιάδες όμορφες φωτογραφίες και βίντεο.
Επίσης, το ESO παράγει περιοδικά, δελτία τύπου,
και ντοκιμαντέρ, όπως αυτό που βλέπετε τώρα.
Και σε όλο τον κόσμο,
το Ευρωπαϊκό Νότιο Παρατηρητήριο συμβάλλει σε εκθέσεις και φεστιβάλ επιστήμης.
Αμέτρητοι τρόποι για να συμμετάσχετε στην ανακάλυψη του Σύμπαντος!
Γνωρίζατε ότι τα ονόματα των τεσσάρων τηλεσκοπίων του VLT
επινοήθηκαν από ένα νεαρό κορίτσι της Χιλής;
η 17χρονη Jorssy Albanez Castilla
πρότεινε τα ονόματα Antu, Kueyen, Melipal, και Yepun
- που σημαίνουν Ήλιος, Σελήνη, Σταυρός του Νότου και Αφροδίτη στον γλώσσα Μαπούτσε.
Η συμμετοχή των μαθητών και των φοιτητών, όπως η Jorssy είναι σημαντική.
Εδώ είναι που εισέρχονται οι εκπαιδευτικές δραστηριότητες του ESO,
όπως ασκήσεις και διαλέξεις σε σχολεία.
Όταν ο πλανήτης Αφροδίτη πέρασε μπροστά από τον Ήλιο το 2004,
ένα ειδικό πρόγραμμα απευθυνόταν σε Ευρωπαίους μαθητές και καθηγητές.
Και το 2009, κατά τη διάρκεια του Διεθνούς Έτους Αστρονομίας,
το ESO προσέγγισε εκατομμύρια παιδιά σχολικής ηλικίας και φοιτητές από όλο τον κόσμο.
Άλλωστε, τα σημερινά παιδιά είναι οι αυριανοί αστρονόμοι.
Αλλά από την άποψη της προβολής, τίποτα δεν συγκρίνεται με το ίδιο το Σύμπαν.
Η αστρονομία είναι μια οπτική επιστήμη.
Εικόνες από γαλαξίες, αστρικά σμήνη και αστρικά φυτώρια εξάπτουν την φαντασία μας.
Όταν δεν παράγουν επιστήμη,
Τα τηλεσκόπια του ESO μερικές φορές χρησιμοποιούνται για το πρόγραμμα Κοσμικά Πετράδια
- λαμβάνουν φωτογραφίες μόνο για το σκοπό της εκπαίδευσης και ευαισθητοποίησης του κοινού.
Άλλωστε, μια εικόνα αξίζει όσο χίλιες λέξεις.
Το ευρύ κοινό μπορεί να λάβει μέρος ακόμη και στη δημιουργία αυτών των συγκλονιστικών εικόνων.
μέσα από τον διαγωνισμό Κρυμμένοι Θησαυροί.
Ο Ρώσος λάτρης της αστρονομίας Ιγκόρ Chekalin κέρδισε το διαγωνισμό το 2010.
Οι υπέροχες εικόνες του βασίζονται σε πραγματικά επιστημονικά δεδομένα.
Κράτη μέλη, βιομηχανία και πανεπιστήμια.
Μέσω συνεργασίας σε όλα τα δυνατά επίπεδα,
το ESO έχει γίνει ένας από τους πιο επιτυχημένους οργανισμούς αστρονομίας στον κόσμο.
Και μέσω της σύμπραξης με το κοινό, καλείστε να συμμετάσχετε στην περιπέτεια.
Το Σύμπαν είναι δικό σας για να το ανακαλύψετε.
Είμαι ο Δρ. Τζέι και εδώ τελειώνει αυτό το ειδικό επεισόδιο του ESOcast.
Θα τα πούμε την επόμενη φορά για μία ακόμη κοσμική περιπέτεια.
Το ESOcast είναι παραγωγή του ESO, του Ευρωπαϊκού Νότιου Αστεροσκοπείου.
Το ESO, το Ευρωπαϊκό Νότιο Αστεροσκοπείο,
είναι ο κορυφαίος διακρατικός οργανισμός έρευνας και τεχνολογίας στην αστρονομία,
σχεδιάζει, κατασκευάζει και διαχειρίζεται τα πλέον προηγμένα επίγεια τηλεσκόπια στον κόσμο.
Κείμενα: ESO, Μετάφραση: Ανδρέας Βοσινάκης, www.ofa.gr